Geoffrey Hinton

Ríomheolaí agus síceolaí Sasanach is ea Geoffrey Hinton FRS  FRSC (a rugadh sa bhliain 1947), ar a dtugtar ceannródaí na hintleachta saorga. D'fhorbair sé algartam forleata shiarghabhálaigh chun líonraí néaracha ilsrathacha a chur i bhfeidhm.

Rinne Hinton taighde faoi líonraí néaracha domhainfhoghlama sna 1980idí (in éineacht le David Rumelhart and Ronald J. Williams). Bhí tábhacht nach beag leis an taighde sin sna 2020idí i réimse na hintleachta saorga (don chóras ChatGPT, mar shampla).
clé|mion|2013

 Gairm 
D'oibrigh Hinton in Google Brain agus Ollscoil Toronto idir 2013-2023. D’éirigh sé as a phost in Google i mí na Bealtaine 2023.i mí an Mhárta 2023, shínigh go leor daoine sa réimse litir oscailte inar mhol siad stop a chur leis an bhforbairt a bhíothas á déanamh ar an intleacht shaorga chun go mbeimis in ann fearais shábháilteachta a chruthú ar dtús. Bhí Hinton ar aon intinn leo, ach ní raibh sé in ann an litir a shíniú mar bhí conradh fostaíochta aige le Google Brain ag an am. Dúirt sé go raibh eagla air mar gheall ar an dul chun cinn a bhí ag tarlú san intleacht shaorga. De réir Hinton, tá na líonraí seo beagnach chomh cliste linne anois. Dúirt Hinton go bhfuil sé buartha faoi cad a tharlódh dá gcinnfeadh deachtóirí an intleacht shaorga a úsáid.   

Dheimhnigh sé go gcuireann an iomaíocht idir fathaigh teicneolaíochta brú ar chuideachtaí teicneolaíochtaí nua AI a scaoileadh go róthapa, go bhfuil poist á gcur i mbaol agus go bhfuil an baol ann go scaipfear mífhaisnéis.

 Féach freisin 

 ChatGPT
 Líonra néarach saorach
 Intleacht shaorga

 Tagairtí 

Catagóir:Daoine a rugadh i 1947
Catagóir:Eolaithe ríomhaireachta
Catagóir:Síceolaithe Sasanacha
Catagóir:Intleacht shaorga
Catagóir:Acadóirí